ทะเลาะกับแฟนมา ร้องไห้จน หัวชา แากชา มือชา ขาชา เท้าชา อยากนี้ผิดปกติไหมครับ
สวัสดีค่ะ อาการดังกล่าวมาอาจเป็นผลที่เกิดจากภาวะทางจิตใจเป็นตัวกระตุ้น ทำให้เกิดภาวะโรคหายใจเกิน ส่งผลให้เกิดความผิดปกติของค่าสารเคมีในเลือด ทำให้มีอาการต่างๆ ทางร่างกายติดตามมา อาการดังกล่าว มักสัมพันธ์กับภาวะวิตกกังวล หรือได้รับความกดดันทางจิตใจ ทำให้มีอาการหายใจหอบเร็ว บ่นหายใจลำบาก หน้ามืด เวียนศีรษะ ใจสั่น อาจพบอาการเกร็ง มือจีบ และอาจมีอาการชาบริเวณรอบปากและนิ้วมือได้ การวินิจฉัยอื่นๆเช่นอาการมือเท้าชาจากปลายประสาทอักเสบ การบาดเจ็บของปลายประสาท แต่ไม่น่าสัมพันธ์กับการร้องไห้โดยตรงเมื่อมีอาการแนะนำให้หายใจโดยใช้หน้าท้องซึ่งจะทำให้หายใจช้าลง โดยการใช้วิธีการหายใจในถุงกระดาษซึ่งเป็นวิธีที่เคยทำนั้น ในสมัยนี้อาจจะไม่แนะนำ และจะทำต่อเมื่อแพทย์ได้ตรวจแล้วว่าอาการหายใจหอบไม่ได้เป็นจากภาวะทางร่างกายที่อาจเป็นอันตราย ผู้ป่วยที่มีอาการหายใจหอบและยังไม่ได้พบแพทย์มาก่อนไม่ควรใช้วิธีการนี้ค่ะหากมีอาการหอบเหนื่อย มือเท้าจีบร่วมด้วย ควรรีบไปพบแพทย์